61
2 Dikr. 26:23
Ka ngwaga wo Kgoši Usia a hlokafetšego ka wona ke ile ka bona Morena a dutše setulong sa bogoši se se phagamego kudu, morumo wa seaparo sa gagwe o tletše Tempele. 2Mo a bego a dutše gona go be go eme barongwa ba ba laumago kgabo,6:2 “barongwa ba ba laumago kgabo” Ka Seheberu ke “baserafi”. yo mongwe le yo mongwe wa bona a na le diphego tše di selelago. Ka tše pedi a ikhurumeditše sefahlego, ka tše pedi maoto, gomme tše dingwe tše pedi e le tša go fofa. 3
Ba be ba goeletšana ba re:
“Yo mokgethwa, yo mokgethwa, yo mokgethwa ke Morena Ramaatlaohle!
Letago la gagwe le tletše lefase!”
4
Mantšu a bona a ile a šikinya direpodi tša Tempele, le Tempele ya tlala muši.
5Ke moka ka re: “Joo, nna ngwana wa batho! Ke lahlegile ka ge ka mehla tše ke di bolelago e le sebe, le gona ke dula le batho bao tše ba di bolelago e lego sebe; gomme bjale ke bone Kgoši, Morena Ramaatlaohle, ka mahlo a ka!”
6Ke ge yo mongwe wa barongwa bao a fofela go nna, a swere legala le a le tšerego aletareng ka sepatišo. 7A nkgoma molomo ka lona a re: “Legala le le go kgwathile melomo, ka gona ga o sa na le molato, o swaretšwe dibe.”
8Ke moka ka kwa Morena a re: “Nka roma mang? Motseta wa rena e tla ba mang?”
Ka fetola ka re: “Nna nka ya! Roma nna!”
9
Mar. 4:12
Luk. 8:10
Joh. 12:40
Dit. 28:26-27
Ka gona a nthoma gore ke yo botša setšhaba ke re: “Go kwa le tla kwa, eupša le ka se kwešiše. Go bona le tla bona, eupša le ka se hlaologanye.” 10Ya ba o re go nna: “Retetša setšhaba se dipelo, o se thibe ditsebe, o se foufatše, gore se se kgone go bona le go kwa le go kwešiša, gore ba se sokologele go nna gomme ba fodišwa.”
11Ka mmotšiša ka re: “Morena, na ba tla ba ka mokgwa wo go fihlela neng?”
Yena a mphetola a re: “Go fihlela metse e thubilwe, e se na le motho, dintlo di se ne batho, naga e fetogile lešoka; 12go fihlela nna, Morena, ke išitše setšhaba kgole gomme naga yohle e le lešoka. 13Le ge mo nageng go ka šala motho o tee mo go ba lesome, le yena o tla bolawa; o tla swana le kutu ya moeike goba mohlare wo mongwe wo mogolo wo o remilwego.”
Kutu yeo e emela go thoma ka lefsa ga setšhaba sa Modimo.
unk ltz_Latn nso_Latn nso_Latn nso_Latn nso_Latn unk nso_Latn nso_Latn nso_Latn nso_Latn tsn_Latn unk luo_Latn fuv_Latn ssw_Latn afr_Latn nso_Latn nso_Latn nso_Latn nso_Latn